Édesanyám, ne öljél meg!

Költemény a megfogant életért

mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Édesanyám, ne öljél meg!

Költemény a megfogant életért

____________________

A könyv elektronikus változata

Az itt közölt költeményt 1972 augusztusában katolikus templomajtókra tüzték ki ismeretlen „tettesek” Magyarországon. A szerzője is ismeretlen. Az amerikai Katolikus Magyarok Vasárnapja című hetilap közölte ugyanabban az évben, onnan vettük át.

Tartalomjegyzék

Impresszum

Tartalomjegyzék

Édesanyám ne öljél meg!

Édesanyám ne öljél meg!

Szíved alatt, szépen kérlek, Édesanyám ne öljél meg!

Az öledben fészket leltem, Isten adta hozzá lelkem.

Nagy a világ, majd elférek; ne pusztuljak, mint a féreg.

Szíved alatt, szépen kérlek, Édesanyám, ne öljél meg!

Értem egyszer esküt mondtál, tanúsítja a szent oltár.

Ha esküdhöz hűtlen lennél, megvádollak az Istennél.

Szíved alatt, szépen kérlek, Édesanyám, ne öljél meg!

Én is keresztvízre vágyom, ne vedd el a mennyországom!

Ha irgalmas lennél hozzám, imáidat imádkoznám.

Szíved alatt, szépen kérlek, Édesanyám, ne öljél meg!

Édesanyád is várt téged, ringatott, ölelt és védett.

Tőled én is ezt esengem, szeress engem, tűrj meg engem.

Szíved alatt, szépen kérlek, Édesanyám, ne öljél meg!

Tarts meg örökre magadnál, ha szíved alá fogadtál.

Érzem mint dobog felettem, aminek a foglya lettem.

Szíved alatt, szépen kérlek, Édesanyám, ne öljél meg!

Ne szálljon mint örök átok, foganásom perce rátok.

Érzed? Én már élek benned; tudd meg anyámmá kell lenned.

Szíved alatt, szépen kérlek, Édesanyám, ne öljél meg!

Ha eldobnál, ki szeretne, ki borulna a szívedre?

Napot-órát nem számítva, betegségben ki ápolna?

Szíved alatt, szépen kérlek, Édesanyám, ne öljél meg!

Várja jöttöm egy őrangyal, Isten küldte szent paranccsal.

Kiterjesztve védő szárnya, jaj, ha rám hiába várna!

Hívtál, jöttem; vártál, lettem; legyünk egyek most már ketten!

Istennek már megköszöntem, hogy itt vagyok az öledben.

Szíved minden dobbanása, közelebb hoz a világra.

Édesanyám, ne öljél meg! Hadd örüljek látva téged.

Ajkadról vett imádságban, életemért szíved áldjam.

Drága léted hadd kísérjen itt a földön s fönn az égben.

Table of Contents

Impresszum

Tartalomjegyzék

Édesanyám ne öljél meg!